Managerul unei agenții bancare din București ar fi furat 60.000 de euro din unitate.
Managerul unei agenții bancare din București ar fi furat din unitate 100.000 de lei și 40.000 de euro. Polițiștii au făcut miercuri dimineața o percheziție în acest caz în cadrul unui dosar de delapidare.
Potrivit Poliției Capitalei, polițiștii din Sectorul 1 au făcut miercuri dimineață o percheziție domiciliară în București și au pus în aplicare un mandat de aducere, într-un dosar privind săvârşirea infracțiunii de delapidare.Din datele și probele administrate a rezultat presupunerea rezonabilă că, în cursul lunii aprilie 2021, managerul unei agenții bancare și-ar fi însușit din tezaurul unității, sume în lei și valută.Prejudiciul produs în acest fel se ridică la 100.000 de lei și 40.000 de euro.Audierile urmează să se desfășoare la sediul Serviciului de Investigare a Criminalității Economice Sector 1, iar cercetările sunt continuate sub supravegherea Parchetului de pe lângă Judecătoria Sectorului 1.